Document ID: 32005R0893

ΚΑΝΟΝΙΣΜΌΣ (ΕΚ) αριθ. 893/2005 ΤΗΣ ΕΠΙΤΡΟΠΉΣ
της 14ης Ιουνίου 2005
για την τροποποίηση του κανονισμού (ΕΚ) αριθ. 1520/2000 σχετικά με ορισμένα ποσά που ορίζονται στο άρθρο 14
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, περί θεσπίσεως καθεστώτος εμπορικών συναλλαγών που εφαρμόζεται για ορισμένα εμπορεύματα που προκύπτουν από τη μεταποίηση γεωργικών προϊόντων (1), και ιδίως το άρθρο 8 παράγραφος 3 πρώτο εδάφιο,
Εκτιμώντας τα ακόλουθα:
(1)
Από την εμπειρία που αποκτήθηκε, μετά την προσχώρηση των νέων κρατών μελών την 1η Μαΐου 2004, προκύπτει ότι είναι μεγαλύτερη η αναλογία των επιστροφών για τις εξαγωγές που καταβάλλονται από το αποθεματικό που αναφέρεται στο άρθρο 14 παράγραφος 1 πρώτο εδάφιο του κανονισμού (ΕΚ) αριθ. 1520/2000 της Επιτροπής, της 13ης Ιουλίου 2000, για τη θέσπιση κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους τους, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα Ι της συνθήκης (2).
(2)
Για να εξασφαλιστεί η επάρκεια των διαθέσιμων πόρων, το αποθεματικό κάθε δημοσιονομικού έτους που αναφέρεται στο άρθρο 14 παράγραφος 1 του κανονισμού (ΕΚ) αριθ. 1520/2000 πρέπει να αυξηθεί. Επιπλέον, πρέπει να αυξηθεί το όριο που καθορίζεται στο άρθρο 14 παράγραφος 3 του εν λόγω κανονισμού, με βάση το οποίο η Επιτροπή μπορεί να αναστείλει την εφαρμογή του αποθεματικού.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των οριζόντιων θεμάτων που σχετίζονται με τις συναλλαγές μεταποιημένων γεωργικών προϊόντων που δεν υπάγονται στο παράρτημα I της συνθήκης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 14 του κανονισμού (ΕΚ) αριθ. 1520/2000 τροποποιείται ως εξής:
α)
στο πρώτο εδάφιο της παραγράφου 1, η φράση «35 εκατ. ευρώ» αντικαθίσταται από τη φράση «40 εκατ. ευρώ»·
β)
στο δεύτερο εδάφιο της παραγράφου 3, η φράση «25 εκατ. ευρώ» αντικαθίσταται από τη φράση «30 εκατ. ευρώ».
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουνίου 2005.

Labels: 3
17
15
6